title: "J. P. Hansen"
text: "Jap Peter Hansen (* 08.07.1767 Weesterl\u00f6n, \u2020 09.08.1855 Kairem), J. P. Hansen, es 15 Jaaren t\u00f6 See faart en leeterhen Skuulmaister en K\u00f6ster \u00f6n Weesterl\u00f6n wesen. Hi skel uk Jap K\u00f6ster n\u0113mt uuren wiis.\n\nHansen her uk en Nawigatsjoonsskuul, en hi heer h\u00f6m forskelig Saaken \u00fcttaacht en konstruiaret, sa \u00fcs en Kuurnwecht.\n\nHansen skref Boker t\u00f6'n Bisp\u00f6l aur Matematiik en Astronomii, man diar sen uk forskelig \u0100pteekningen en Dokumentatsjoonen aur S\u00f6l me twesken wesen.\n\nHansen gelt \u00fcs di jest S\u00f6l'ring Dechter, diar dit Skriiwen \u00fcp S\u00f6l'ring \u0101pbraacht heer. Dit bikeentest diarfan es Di Gidtshals of di S\u00f6l'ring Pid'ersdei, en Komediisp\u00f6l \u00fcp S\u00f6lring. Dit diari Stek es \u00fcs dit jerst Bok \u00fcp en nuur\u0111friisk Spraak \u00fctd\u00f6nen uuren (1809). Hansen heer h\u00f6m salev \u00fcttaacht, hur'ling hi S\u00f6lring skriif wel, en sa es di diari Spraak t\u00f6 h\u00f6\u00f6r jest Ortografii kemen.\nDes Skriifwiis wiar naier bi't D\u00fctsk \u00fcs di fan Boy Peter M\u00f6ller, wat \u00f6n't 21. Jaarh\u00f6nert al swaar es en bringi di Liren bi.\n\nJap Peter Hansen es di Faa\u0111er fan C. P. Hansen wesen. \u00d6n Weesterl\u00f6n jeft et en \"Jap Peter Hansen Wai\".\n\nForwiisen \n Jap Peter Hansen \u00f6n di Daatenbank fan't Nuurdfriisk Instituut\n\nHansen\nHansen, J.\nHansen\nHansen"